Noverint universi praesentes pariter et futuri quod ego Giraldus, vicecomes Bruciae, intuitu Dei et pro salute animae meae et antecessorum meorum, pro recompensatione etiam malefactorum quæ feci in terra Sancti Benedicti, dedi, concessi et quitavi in perpetuum ecclesiae Sancti Benedicti Salensis per manum domini Hugonis, abbatis Lemovicensis, tunc ecclesiae ipsius prepositi, decimam de Fraxineda ex integro quam adversus omnes homines tenebor garantire. Verum ipse abbas et monachi Sancti Benedicti quitaverunt mihi duodecim sextarios avenae quos eis debebam de eleemosina domini Bernardi vicecomitis avi mei. Ut hoc autem firmius teneatur, praesentem chartam fieri et sigilli mei feci munimine roborari. Actum anno incarnati Verbi millesimo ducentesimo quinto.